ལ་ནས་རྒྱ་ཆེར་དར་བ་ཡིན་ནོ།།ལུས་མེད་མཁའ་འགྲོའི་ཆོས་སྐོར་དགུར་གྲགས་པ་ནི།སྔོན་གྲུབ་ཐོབ་ཏིལླི་པས།ཨོཾ་ཌཱི་ཡ་ན་ནས་ཚུར་བྱོན་དུས་ནུབ་རེ་བཞིན་མཁའ་འགྲོ་མ་རྣམས་ཀྱིས་མི་སྣང་བར་རྩ་ཚིག་རྣམས
ནམ་མཁའ་ནས་བསྒྲགས་པས།ལུས་མེད་མཁའ་འགྲོའི་ཆོས་སུ་གྲགས་ཤིང་།མཁའ་འགྲོ་དེ་ངོ་བོ་ཕག་མོ་དོན་གྲུབ་མ་ཡིན་ཡང་གསུངས།དང་པོ་བཞི་མར་པ་དང་ཕྱི་མ་ལྔ་རས་ཆུད་པས་རྒྱ་གར་ནས་འབ་དེ་བཙལ་བ་ཡིན་ནོ།།
འགྲོ་མགྲོན་ཞང་གི་ཆོས་སྐོར་ནི།ཐུན་མོང་པ་འབྲི་སྒོམ་དང་དྭགས་པོའི་ལུགས་ཐུན་མོང་མ་ཡིན་པ་རྒ་ལོ་དང་།བཻ་རོའི་ལུགས་རྣམས།བདེ་མཆོག་ཡིན་དེས་རྒ་ལོ་ཙཱ་བ།ཕག་མོ་ཡིན་དེས་མ་ལ་ཡེར་བ་བ།སྒྲོལ་མ་ཡིན་ངེས་
རྒྱ་གར་བཻ་རོ།སངས་རྒྱས་ཤཱཀྱ་ཐུབ་པ་ཡིན་དེས་དྲག་པོ་སྒོམ་ཚུལ་སྟེ།ཡིན་ངེས་རྣམ་བཞིའི་ཞལ་གདམས་ཀྱི་སྙིང་པོ་ཐབས་ལམ་བརྒྱ་རྩའི་སྐོར་དང་།གྲོལ་ལམ་གནམས་པ་ཤོག་ཅིག་མ་ལྟར་སྐལ་ལྡན་ཅིག་ཅར་དུ་ངོ་སྤྲོད་པ།
ཡིན་ནོ།།རྒ་ལོའི་སྦྱོར་དྲུག་ནི།རྒ་ལོས་ཙཱ་མི་ཆེན་པོ་ལ།ལས་དང་པོ་པ་ནས་སངས་མ་རྒྱས་ཀྱི་བར་དུ་དམིགས་པ་སྦོ་མི་དགོས་པའི་གདམ་ངག་ཞུས་པས།བསྐྱེད་རིམ་འཁོར་ལོ་བདེ་མཆོག་དང་།རྫོགས་རིམ་སྦྱོར་དྲུག་སྟན

ཐོག་གཅིག་མ་གནང་།ལོ་བདུན་སྐོམ་པས་དྲོད་ཆེན་པོ་ཐོབ།དུར་ཁྲོད་བསིལ་བ་ཚལ་དུ་ཟླ་བ་བཅུ་གཅིག་སྤྲོད་པ་མཛད།གཏུམ་མོ་ཞག་བདུན་མ་ཡང་དེ་དུས་མཁའ་འགྲོས་གནང་བ་ཡིན།དེ་ནས།
རྒྱ་བོད་ཐམས་ཅད་དུ་གྲུབ་ཐོབ་རྩོད་མེད་དུ་གྱུར།གྲུབ་རྟགས་མཐའ་ཡས་པ་མངའོ།།ཐེལ་ལུགས་ཀྱི་ཆོས་སྐོར་དུ་གྲགས་པ་ནི།རྗེ་སྤྱན་སྔ་གྲགས་པ་འབྱུང་གནས་ཞེས་པ་དེ་ཉིད་ནས་མགོ་བཟུང་སྟེ།གདནས་ཐེལ་པ
རྣམཱ་ཀྱི་བཀའ་སྲོལ་ལ་ཟེར་བ་ཡིན་ཏེ།སྔོན་འགྲོ་མགོན་ཕག་མོ་གྲུ་པས་མགོ་སྟོན་ཆོས་བློ་ལ་གནང་བའི་ཐབས་ལམ་ཚིགས་བཅད་མ་སོགས་སོར་བཞག་པའི་སྒོ་ནས་འཁྲིད་པ་རྣམས་ཡིན་ལ།ཕྱིས་སྤྱན་སྔ་བསོད།
ནམས་རྒྱལ་མཚན་པའི་ཡི་གེ་ལྟར་བྱེད་དོ།།འབྲི་གུང་དགོངས་གཅིག་གི་ཐུན་མོང་མ་ཡིན་པའི་གྲུབ་མཐའ་རྣམས་ནི།འཇིག་རྟེན་མགོན་པོས་གཡེ་ཆུང་ཕུ་ལུང་གི་དབང་མོ་ཕུག་དགོན་དུ་བཞུགས་པའི་སྐབས་ཆོས་བཅུ་དང་།
གསུམ་ཆོས་ཐུགས་ལ་ཤར།རྟེན་འབྲེལ་གྱི་གནད་ཐམས་ཅད་མཁྱེན།གྲུབ་མཐའ་འདི་རྣམས་ཐུགས་ལ་སྐྱེས།ཕྱིས་མདོ་སྡེ་རབ་འབྱམས་གཟིགས་དུས་ཀྱང་།བཀའི་དགོངས་དོན་དེ་ཁོ་ན་བཞིན་དུ་འདུག་སྐད།།
འདི་རྣམས་ཕལ་ཆེ་བ་དོན་ཤིན་ཏུ་བཟང་ཡང་ཚིག་གཞན་དང་མི་མཐུན་པས་ཕལ་ཆེར་གྱིས་འགོག་ཅིང་།རྗེས་འཇུག་ཚོ་ཡང་སངས་རྒྱས་མྱ་ངན་ལས་འདས་ནས་སུས་ཀྱང་མ་བསྐོར་བའི་ཆོས་འཁོར་ཞིག་འདིར་བསྐོར་ཟེར།།
གཞན་ཀུན་དང་མི་མཐུན་པའི་གནོད་བསྐུར་འདུག་སྟེ།གནད་མ་དགོངས་པ་འདྲའོ།།སྟག་ལུང་ཆོས་དྲུག་ནི།ནཱ་རོ་ཆོས་དྲུག་གཞན་ལས་ཟབ་ཁྱད་དུ་བྱེད་པའི་གནད་འགའ་རི་ཡོད་ཅིང་།འགྲོ་མགོན་ཕག་གྲུའི་དགོངས་

པ་ལས་གཞན་དུ་ཡེ་མ་འཁྱོགས་པ་ཞིག་གོ།།དཔལ་ལྡན་འབྲུག་པར་གྲགས་པ་འགྲོ་མགོན་གཙང་བ་རྒྱ་རས་ལ་བཞུགས་པའི་གདམྦ་ངག་རྣམས་སྡོང་པོ་གསུམ་སྒྲིལ་དུ་འདུ་བར་གྲགས་ཏེ་སྡོང་པོ་གསུམ་ནི།ལྟ་བ་སྐམ་པོ་ལུགས།
གདམྦ་ངག་རས་ཆུང་ལུགས།རྟེན་འབྲེལ་ཁོ་བོ་ལུགས།ཅེས་པ་རྣམས་སོ།།དེའི་དང་པོ་ནི།ཕྱག་ཆེན་རྗེ་སྒམ་པོ་ནས་ཕག་གྲུ་ལའང་བརྒྱད་པ་སྟེ་ལྷན་ཅིག་སྐྱེས་སྦྱོར་ཉིད་ཡིན།གཉིས་པ་ནི།ལུགས་འདིའི་དབང་དང་ག་དམ་ངག་ཤས
ཆེ་བ་ཉིད་དེ།ལོ་གཙང་སུམ་པ་ནས་བརྒྱུད་པ་ཡིན་ལ།དེ་གཉིས་གཙོ་བོར་གླིང་རས་ལས་བརྒྱུད།གསུམ་པ་ནི།རྒྱ་རས་ཉིད་ཀྱིས་སངས་རྒྱས་རབྲ་བདུན་ཞལ་གཟིགས་པ་ལ་གསན་པའོ།།དེ་དག་ལས་ལག་ལེན་ཉེར་མཁོ་བླ་སྒྲུབ
ལ་བྱིན་རླབས་ཀྱི་བརྒྱུད་པའི་དབང་དུ་བྱས་ནས་ཆོས་དྲུག་དང་མཐུན་ལ།གདམྦ་ངག་ངོ་བོ་ནི།བི་བྷཱུ་ཏི་ཙནྡྲའི་གཞུང་གི་རྗེས་སུ་འབྲངས་སོ།།རོ་སྙོམས་སྐོར་དྲུག་ལ་ཆ་ཚང་བའི་ས་བོན་ཙམ་ནི།ལུས་མེད་མཁའ་འགྲོའི་ཆོས་
སྐོར་གྱི་ནང་ན་བཞུགས་པ་དེར་སྣང་ལ།ད་ལྟའི་རོ་སྙོམ་ཆེན་པོ་འདི་ནི།རྗེ་རས་ཆུང་པས་མཁར་ཆུར་གཏེར་དུ་སྦས་པ།རྒྱ་རས་ཀྱིས་ཕྱུང་བར་གྲགས་པའི་གཏེར་མ་དང་།བཀའ་མ་སྤྱན་བརྒྱུད་ཀྱི་ཚུལ་དུ་བཞུགས་པ་གཉིས་འདུས་
ཡིན་པར་བྱེད་དོ།།གདམྦ་ངག་དེ་དང་འཁྲིད་ཆེན་བརྒྱད་ཀྱིས་ཁྲིད་པ་ལ་རྒྱ་རས་ཀྱི་སློབ་བརྒྱུད་ཐམས་ཅད་མཐུན་ཀྱང་།འདིར་བརྒྱུད་པ་སེང་གེ་དགུ་ཚར་སོགས་པར་འབྲུག་ཉིད་འདོད་དོ།།སྨད་འབྲུག་ཏུ་གྲགས་པ་ནི།རྗེ་ལོ
རརས་ཀྱིས་བྱང་དབུ་རི་སོགས་སྨད་ཕྱོགས་སུ་དགོན་གནས་བཏབ།འགྲོ་དོན་ཆེ་བ་བྱུང་བར་ཡིན་ཏེ།ཁྱད་ཆོས་ཐུབ་པ་ལྔ་ལྡན་གྱི་འཁྲིད་མཛད་དོ།།སྟོད་འབྲུག་ནི།རྒྱལ་བ་རྒོད་ཚང་པ་རྗེས་འབྲང་དང་བཅས་པ་ཡིན་ལ།།

དེའི་སྲོལ་འཛིན་གྱི་གཙོ་ཆེ་ཤོས་རང་རྒྱལ་བ་ཡང་དགོན་པ་ཡིན་ཅིང་།ཁོང་གི་བོད་ཡུལ་གྱི་གསང་སྔགས་གསར་རྙིང་གི་གདམས་པ་ཟབ་དགུ་ལས།སྒྲུབ་པ་པོ་ལ་ཉེ་བར་མཁོ་ཚད་བསྡུས་པ་ཡོན་ཏན་ཀུན་
འབྱུང་།བར་དོ་འཕྲང་སྒྲོལ།རྡོ་རྗེ་ལུས་ཀྱི་སྦས་བཤད་སོགས་རི་ཆོས་སྐོར་གསུམ་ཡན་ལག་དང་བཅས་པ་མཛད་དོ།།མགོན་པོ་ཕྱག་བཞི་པའི་སྐུ་རགས་མའི་ཁྲིད་སྲོག་ཐིག་ཏུ་གྲགས་པ་ནི།སྤྱིར་རྒྱ་བ་ལ་ཀུན་ན་མགོན་པོའི
རིགས་ལ་ཕྱག་བཞི་པ་གྲགས་ཆེ་བས།བོད་ཀྱི་ལོ་ཙཱ་བ་ཐ་དད་ལས་བརྒྱུད་པ་མང་ཡང་།དཔལ་ཆེན་རྒ་ལོ་མགོན་པོ་བྲན་བཞིན་དུ་འཁོལ་བ་ཡིན་པས་ལུགས་འདི་ལ་འགྲན་ཟླ་མེད་པ་ཡིན་ལ།དེ་ལའང་ཙ་མི་དང་།ཨ་བྷ་ལ
ལ་གསན་པའི་སྐོར་དང་།བསིལ་བ་ཚལ་ནས་གཏེར་ནས་ཕྱུང་བ་དང་།མགོན་པོ་ལས་མཁན་དང་བཅས་པས་དངོས་སུ་བཤད་པ་སྟེ་གསུམ་དང་།ཁོང་ཉིད་ཀྱི་ཐུགས་ལས་འཁྲུངས་པའི་མན་ངག་ཀྱང་དཔག་ཏུ་མེད་པ་ཡོད།།
འདིར་མཆོག་སྒྲུབ་ཀྱི་སྐོར་འདི་རྣམས་རྒ་ལོའི་བུ་ཆེན་ཁམས་པ་ཨ་སེང་ལ་ཕག་གྲུས་གསན།བེ་བུམ་སྐུ་རགས་ལ་གདམས་པ་སོགས་རྩིས་པོ་ཆེར་མཛད་པས།སྐུ་རགས་མར་གྲགས་པ་ཡིན་ཅིང་།འདི་ལའང་འཁོར་ལོ་བཞི།
མ་དང་།ལྔ་མ་མི་ཟབ་པའི་ལུགས་དང་།གཉིས་མ་དང་།གཅིག་མ་ཟ་བ་གནད་མཐར་ཐུག་ཏུ་མཛད་ཀྱང་།འདིར་ཐམས་ཅད་གཅིག་དྲིལ་དུ་དྲིལ་བ་ཡིན།སྔོན་དུས་འདིའི་ལས་ཚོགས་དར་ཡང་མཆོག་སྒྲུབ་འདི་དཀོན་
པས།བྱ་རོག་མ་ནི་ཤིན་ཏུ་དཀོན།།བྱ་འདྲ་ཞིག་གི་ས་གཞི་ཁྱབ།ཅེས་སོ།།གུར་གྱི་ནང་ཁྲིད་ནི།འདི་ཕྱོགས་སུ་བསླན་པའི་ཡིག་རྙིང་ཡིག་འཕྲེང་གསུམ་ཙམ་བྱས་པ་ཞིག་མ་གཏོགས།དཔལ་ལྡན་བླ་མ་

དམ་པ་བསོད་ནམས་རྒྱ་མཚན་ཡན་ཆད་དུ་བྱོན་པའི་རིགས་མེད།ཞལ་སློབ་ལས་ཚོགས་ཀྱི་མན་ངག་ལ་ཤིན་ཏུ་མཁས་པར་གྲགས་པ་ཡར་ལུང་པ་སེང་གེ་རྒྱལ་མཚན་གྱི་ཁྲིད་ཡིག་འདི་སྙན་བརྒྱུད་ཡི་གེར་འཁོད་པའི་ཐོག་མ་ཡིན་པར་
འདོད་དོ།།དོ་ཧ་སྐོར་གསུམ་ལས་དམངྒ་དོར་གྲགས་པ་དོ་ཧ་མཛོད་ཀྱི་གླུ་དང་།དོ་ཧའི་ཆིངས་ཀྱི་གླུ་ཞེས་བྱ་བ་ལ་སོགས་པ་འཕགས་ཡུལ་དུ་སྔོན་དུས་ནས་ཡོད་པ་ཧ་ཅང་དར་རྒྱས་མི་ཆེ་བས།རིན་ཆེན་རི་བོ་དང་།ལྷའི་རི་བོ་ཞེས་
པའི་གཙུག་ལག་ཁང་གཉིས་ན་དཔེ་ཙམ་བཞུགས་པ་ལས།གདམྦ་ངག་གི་རྒྱུན་ཆད་པ་ལྟར་གྱུར་པ་མངའ་བདག་མཻ་ཏྲི་པས་ཤ་བ་རི་པ་ལྦ་གསན་ནས་ཆེས་དར་བར་མཛད།སྐུ་འདའ་ཁར་ཐུགས་སྲས་བཞིའི་ནང་གི་རྒྱ་གར
ཕྱག་ན་ལ་བྱང་ཕྱོགས་སུ་འགྲོ་དོན་གྱིས་ཤིག་པར་ལུང་བསྟན་པ་ལྟར།བལ་བོད་ཐམས་ཅད་དུ་འགྲོ་དོན་ཆེར་བྱུང་།གྲུབ་པ་སྡེ་བདུན།སྙིང་པོ་སྐོར་དྲུག།ཡིད་ལ་མི་བྱེད་པའི་ཆོས་སྐོར་ཉེར་གཉིས།བཀའ
ཡཱི་བསྐུལ་པའི་ཆོས་བཞི་རྣམས་ཀྱི་བཤད་སྒྲུབ་ཤིན་ཏུ་དར་བར་མཛད།དོ་ཧ་མཛོད་སྔ་གོང་ཇོ་བོ་རྗེས་ལྡོག་གི་ཚད་སྣར་བཤད་པའི་དབུ་གཙུགས་ཤིང་།ནག་ཚོ་ལོ་ཙཱ་བས་ཅུང་ཟད་བསྒྱུར་བ་ན།རྒྱལ་བའི
འབྱུང་གནས་ཀྱི་ཞལ་ནས།མར་མེ་ཅི་དགོས་ལྷ་བཤོས་ཅི་དགོས།ཞེས་སོག་རྣམས་བོད་ལ་མི་ཕན་པ་གཅིག་ཡོང་བ་འདྲ་ཞེས་གསུངས།ཕྱིས་མཆིམ་ཕུར་འཕྲོ་ནས་བསྒྱུར་བས།དུག་གི་སྔགས་ཅན་
དུག་གིས་མི་ཚུགས་བཞིན།ཞེས་པའི་སྐབས་སུ་འདི་བོད་ལ་གནོད་པ་ལས་མི་འོང་ཞེས་ཕྱིན་ཆད་མི་བསྒྱུར་བར་གསོལ་ནས།བསྒྱུར་ཟིན་པ་ཡན་ཆད་ཀྱི་དཔེ་མཆོད་རྟེན་ཞིག་ཏུ་བཞུགས་སུ་གསོལ་སྐད།།

མངའ་རིས་སུ་ལོ་ཙཱ་བ་གཞན་ལ་བརྟེན་ནས་ཚར་གཅིག་བསྒྱུར་ཟིན་པ་ཡང་གྲགས།དབུས་གཙང་དུ་མ་དར།ཕྱིས་རྟིང་བརྒྱུད་པ་གཞན་ལས་བྱུང་བ་ཡང་ཡོད་མོད་ཀྱི།གཙོ་བོ་རྒྱ་གར་ཕྱག་ནས།ཇོ་གདན
མངའ་རིས་པ་ཞེས་བྱ་བ་ལ།ཁྱོད་དབུ་མ་དང་སེམས་ཕྱོགས་ལ་མཁས་པས།སྙིང་པོའི་སྐོར་གྱི་བདག་པོ་གྱིས་ཞེས་ལུང་བསྟན་པ་ལྟར།དེ་ལས་འཕེལ་ཞིང་།དོ་ཧ་གཞན་གཉིས་རྒྱ་བ་ལ་ན་ནི་གྲགས་ཆུང་ལ།བོད་དུ
ཤིན་ཏུ་དཱར་བ།དེ་ཡང་བལ་པོ་ཨ་སུ་ཁོ་ན་ལས་བརྒྱུད་པ་འདོད་དགོས་སོ།།གྲུབ་ཐོབ་ཆོས་དྲུག་ཏུ་གྲགས་པ་ནི།སངས་རྒྱས་པའི་སློབ་དཔོན་དུ་གྱུར་པ་གྲུབ་ཐོབ་བརྒྱད་ཅུ་རྩ་བཞིས་བསིལ་བ་ཚལ་གྱི་གནོད་སྦྱིན་མོ་སྡུག
བསྔལ་གྱིས་ཉམ་ཐག་པའི་དོན་དུ་རིན་ཆེན་ཕྲེང་བ་ཞེས་བྱ་བ།མཁའ་འགྲོ་མ་ཀོ་ཀི་ལི་ལ་དང་།དྷརྨ་བི་ཤ་ཞེས་བྱ་བ་གཉིས་ལ་གསུངས་ཤིང་།དེ་གཉིས་ཀྱི་གནོད་སྦྱིན་མོ་ལ་བསྟན།དེས་ཀྱང་འདི་བསྒོམས་པས་བདེན་པ་མཐོང་བའི
ཡེ་ཤེས་ཀྱི་མཁའ་འགྲོ་མ་ཆེན་མོར་གྱུར་ཏོ།།སྤྱིར་གྲུབ་ཐོལ་བརྒྱད་ཅུ་རྩ་བཞིར་གྲགས་པ་རལ་གྲི་ཁྱུ་མཆོག་རོ་ཙ་ན།ཞེས་པ་ནས།རྨ་བྱ་གཏེར་གྱི་བུམ་པའོ།།ཞེས་པའི་བར་དུ།གྲུབ་པ་བརྒྱད་ཅུ་རྩ་བཞིར་གྲགས་པའི་དངོས་གྲུབ།
རེ་རེ་གྲུབ་ཅིང་།གང་གྲུབ་པའི་དངོས་གྲུབ་དེ་ཉིད་ཀྱི་བདག་པོར་གྱུར་ནས།གཞན་ལས་མྱུར་བའི་མཐུ་སྟོབས་ཅན་བརྒྱད་ཅུ་རྩ་བཞི་ཡོད་པ་གདོད་མ་ནས་གྲུབ་པའི་གྲུབ་ཐོབ་ཡིན་ལ།འདིར་བསྟན་གྲུབ་ཐོབ་བརྒྱད་ཅུ་རྩ་བཞི་ནི།སྔགས།
ཀྱི་སློབ་དཔོན་ཆེན་པོ་སྔ་ཕྱིར་བྱོན་པ་ཤ་སྟག་ཡིན་ཅིང་།ཕྱིས་ནུབ་ཕྱོགས་སཽ་རཥྚའི་ཡུལ་གྱི་ཆ་ཤས་ཀནྟ་མ་ར་ཞེས་པར་རྒྱལ་པོ་ཀུནྡི་ཀ་ཞེས་བྱ་བ་ཞིག་གི་དུས།མཁའ་འགྲོ་མ་གཉིས་ཀྱིས་ཕོ་ཉ་བྱས་ཏེ་གྲུབ་ཐོབ་བརྒྱད་ཅུ་རྩ་བཞི

དངོས་སུ་སྤྱན་དྲངས།ཚོགས་ཀྱི་འཁོར་ལོ་བསྐོར།རྡོ་རྗེའི་གླུ་རེ་བླངས།རྒྱལ་པོས་ཀྱང་སྐུ་བརྙན་རེ་བཞེངས།སྐུ་དྲུང་དུ་དེ་དུས་བླངས་པའི་དོ་ཧ་རྣམས་བྲིས།ཕྱིས་རྒྱལ་རབས་ལྔའི་བར་དུ་ཡང་ལན་རེ་བྱོན་ཡང་ཟེར།དེ་སྐབས
པཎྜི་ཏ་དཔེ་བོ་འོད་གསལ་གྱིས་གྲུབ་ཐོབ་རྣམས་མཇལ་བར་བཞེད་པ་ལ།ཞབས་རྗེས་མ་ཟིན།མཁའ་འགྲོ་མ་གཉིས་ཀྱིས་གདམྲ་ངག་ཐམས་ཅད་བསྟན་པས་གྲུབ་པ་བརྙེས།དོ་ཧ་ཐུང་ངུ་རྣམས་ཕྱོགས་གཅིག་ཏུ་བསྡུས་པའི་
གླེགས་བམ་མཛད་དོ།།དོ་ཧ་དང་རིན་ཆེན་ཕྲེང་བ་རྩ་བ་གཉིས་མི་ཉག་ལོ་ཙཱ་བ་སྨོན་གྲུབ་ཤེས་རབ་ཀྱིས་བསྒྱུར་བ་རྒྱ་གཞུང་རྩོད་མེད་མཁས་པ་ཀུན་གྱི་ཡིད་ཆེས་ཅན་ཡིན་ཅིང་།ལོ་རྒྱུས་དང་འགྲེལ་པ་རྣམས་པཎྜི་ཏ་འཇིགས་མེད་དཔལ་གྱི་
གསུངས་ལ་ལོ་ཙཱ་བས་ཟིན་བྲིས་བྱས་པ་ཡིན་པར་གྲགས་སོ།།པདྨ་ལམ་རིམ་ནི།སློབ་དཔོན་པདྨའི་དགོངས་པ་རྫོགས་པ་ཆེན་པོའི་མན་ངག་གནུབས་ཆེན་སངས་རྒྱས་ཡེ་ཤེས་ནས་བརྒྱུད།ཟུར་ཤཱ་ཀྲ་འབྱུང་ལ་བཀའ་བབས
པའི་ཁུང་མ་རང་དུ་སྣང་ལ།གུ་རུའི་གཏེར་ཆོས་རྣམས་ཕར་བཞག།བཀའ་མར་གྲགས་པའི་སྔ་འགྱུར་རང་རྐང་ལ་རྫོགས་ཆེན་གྱི་ཆོས་སྐོར་ཕལ་ཆེ་བ་བི་མ་ལ་དང་།པི་རོ་ཙ་ནཱ་ནས་བརྒྱུད་པ་ཤས་ཆེ་ཞིང་།སངས་རྒྱས།
གགསང་བ་དང་གནུབ་ཆེན་གྱིས་བྲུ་ཤ་ནས་བླངས་པ་དང་།རྒྱ་ནག་གི་ཧ་ཤང་བདུན་བརྒྱད་དང་།རྒྱ་གར་གྱི་སློབ་དཔོན་བདུན་བརྒྱུད་སོགས་མང་གིས།སློབ་དཔོན་པདྨ་ནས་བརྒྱུད་པའི་རྫོགས་ཆེན་ནི་འདི་ཁོ་ནར་མངོན་ནོ།།རྒྱལ་པོ།
བཀའ་འབུམ་གྱི་ལྷའི་སྒྲུབ་ཐབས་དང་།ཞལ་གདམས་ཀྱི་རྩ་བ་རྣམས་ཆོས་རྒྱལ་སྲོང་བཙན་སྐམ་པོས་མཛད་ངེས་པར་སྣང་བས།འཕགས་པ་སྤྱན་རས་གཟིགས་ཀྱི་བཀའ་དངོས་དང་།བོད་རང་གི་ཕ་ཆོས་རྙིང་མ་རང་དུ་འདུག།

འདི་རྣམས་སློབ་དཔོན་པདྨས་གཏེར་དུ་སྦས་པ་ཡིན་པར་གྲགས་ཤིང་།ལོ་རྒྱུས་དང་ཆ་ལག་ཤས་ཆེ་བ་ཞིག་ནི་གཏེར་སྟོན་གྲུབ་ཐོབ་དངོས་གྲུབ་དང་།ཉང་རལ་ལ་སོགས་པས་མཛད་པ་ཡིན་ནོ།།ནོར་བུ་མཐོང
གྲོལ་ནི།ཕྱག་རྫོགས་གཉིས་ཀའི་དོན་ཚང་བ་ཡིན་ལ།བྲམ་པ་ཀུན་དགའ་བཟང་པོས་གཏེར་ནས་ཕྱུང་བ།ས་ར་ཧ།ཤ་བ་རི།མི་ཏཱ་ཛོ་ཀི།སློབ་དཔོན་པདྨ།ཡུམ་ཡེ་ཤེས་ཀྱི་མཁའ་འགྲོ་མ་བཞི་སྟེ།གྲུབ་ཆེན་ཡ་བརྒྱད་ཀྱི་
དགོངས་པ་འདུས་པ་ཡིན་ནོ་ཟེར།སེམས་ཁྲིད་ཡིད་བཞིན་ནོར་བུ་ནི།རྗེ་དྭགས་པོས་སྐྱེས་བུ་ཡེ་ཤེས་རྡོ་རྗེ་ལ་ཚིག་བརྒྱུད་དུ་གནང་།ཁོང་གིས་ཙཱ་རིའི་གནས་སྒོ་ཕྱེ།གདམས་པ་རྣམས་གཏེར་དུ་སྦས།ཕྱིས་དེ་ཉིད་ཀྱིས་སྐྱེ་བ་དུང་མཚོ
རས་པས་གཏེར་ནས་ཕྱུང་སྟེ་དར་བར་མཛད་པ་ཡིན་ནོ།།འདིར་སྨྲས་པ།།དེ་ལྟར་རྒྱལ་བ་དགྱེས་པའི་ལམ་གྱི་མཆོག།མདོ་རྒྱུད་ཟབ་མོའི་དགོངས་པ་ཁོ་ལ་ཕྱུང་དང་།།གྲུབ་ཐོབ་ཉམས་སྐྱུགས་གདམས་པ་ཆེར་ཟབ་པ།།བཞག
པར་འོས་མིན་བརྒྱ་རྩ་བརྒྱད་པོ་ཡི།།བྱུང་ཁུང་ལོ་རྒྱུས་ཤིན་ཏུ་ངོ་མཚར་བ།།ཕྱོགས་ཞེན་ཙམ་གྱིས་བསྒྲགས་པའི་རྫུན་གཏམ་དང་།།འཇིག་རྟེན་ཁ་སྐད་རྗེས་སུ་མ་འབྲངས་པར།།ཡིད་ཆེས་ཁུང་དང་ལྡན་པ་འདིར་བཀོད་དོ།།
ཁྲིད་བརྒྱའི་ངེས་གནས་གསལ་མཛད་གང་དེ་ཡིས།།བརྒྱུད་པའི་ཁུངས་ཀྱི་ལོ་རྒྱུས་འཕྲོར་མཛད་པ།།བདག་ཅག་རྣམས་ཀྱིས་ལེགས་བྱས་སྤེལ་བའི་ཕྱིར།།དོན་ལྡན་དགོངས་པ་ཅན་གྱི་མཛད་པ་ངེས།།སྔོན་བྱོན
མཆོག་དེའི་དགོངས་པ་བསྐང་བ་དང་།།སྐལ་མཉམ་གཞན་ལའང་ཕན་པར་འགྱུར་བའི་ཕྱིར།།ཅུང་ཟད་ཡི་གེར་འགོད་པའི་ངལ་བ་ཡང་།།དོན་ཅན་ཡིན་སྙམ་འདི་ལ་སྤྲོབ་སྐྱེས།།ཁྱད་པར་བླ་མ་མཆོག་གི་ངེས་གསང

བཀའ།།གཅིག་ཏུ་བཅིངས་ནས་གང་ལ་སྩལ་པ་འདི།།མ་ལུས་རྒྱལ་བ་སྲས་དང་བཅས་རྣམས་ཀྱི།།ཕྲིན་ལས་ཡིན་པར་ནམ་ཡང་གདོན་མི་ཟ།།དེ་ལྟར་འཁྲིད་བརྒྱའི་བརྒྱུད་པ་ལོ་རྒྱུས་ཀྱི་ཁ་སྐོང་འདི་ནི་རྩ་བརྒྱུད་ཀྱི་བླ་མ་ཀུན།།
འདུས་པའི་བདག་ཉིད་རྩ་བའི་བླ་མ་རྗེ་བཙུན་རྡོ་རྗེ་འཆང་ལྷ་དབང་གྲགས་པའི་ཞབས་དྲུང་དུ་བ་ཀའི་གནང་བ་ནོད་ཏེ།།རྒྱལ་ཁམས་པ་ཏཱ་ར་ནཱ་ཐས་རང་ལོ་སུམ་བཅུ་རྩ་གསུམ་པ་དང་པོར་ཚེས་པ་ལ་བྲག་སྟོད་ཆོས་